Jo Swinson

Joanne Kate Swinson (sündinud 5. veebruaril 1980) on Suurbritannia poliitik, Liberaaldemokraatide partei liider 22. juulist kuni 13. detsembrini 2019. 

Swinson õppis Londoni majanduskoolis haldust ja töötas ülikooli lõpetamise järel suhtekorralduse valdkonnas. 2005. aasta valimiste järel sai temast toonase parlamendi noorim liige. Ta oli partei kõneisik Šotimaa, võrdõiguslikkuse, kohalike kogukondade ja omavalitsuste ning Rahvaste Ühenduse teemadel. 2017. aastal valiti ta liberaaldemokraatide esimehe Vince Cable'i asetäitjaks ning 22. juulil 2019 partei liidriks.

Ta oli Suurbritannia parlamendi alamkoja liige aastatel 2005–2015 ja 2017–2019, esindades East Dunbartonshire'i valimisringkonda.

2019. aasta parlamendivalimistel kaotas ta oma koha Šoti Rahvuspartei esindajale ja teatas, et astub parteijuhi kohalt tagasi.

Viited

 Välislingid 


Kategooria:Suurbritannia poliitikud
Kategooria:Sündinud 1980